Echipa U20 a României a încheiat la egalitate joi, pe teren propriu, scor 0-0, cu formaţia similară a Italiei, în cadrul Elite League U20, meci la care au asistat 7125 de spectatori. Este un record pentru meciurile reprezentativeu Under 20, potrivit news.ro.
Partida s-a disputat pe stadionul Eugen Popescu, din Târgovişte.
Potrivit frf.roo, precedentul record a fost stabilit la meciul cu Germania de la Arad, din septembrie 2022, atunci când în tribune s-au aflat 4778 de spectatori.
Pe ultima treaptă a podiumului în topul asistenţelor la meci se află partida jucată de tricolori în luna septembrie a anului trecut, tot la Târgovişte. Atunci au asistat la meci 3432 de spectatori.
Topul asistenţelor la meciurile U20:
- România – Italia 0-0 (21 martie 2024 / Târgovişte) – 7125
- România – Germania 0-1 (26 septembrie 2022 / Arad) – 4778
- România – Cehia 2-0 (7 septembrie 2023 / Târgovişte) – 3432
- România – Germania 0-1 (17 noiembrie 2023 / Sibiu) – 2740
- România – Norvegia 1-2 (24 martie 2022 / Ploieşti) – 2861
- România – Italia 1-2 (17 noiembrie 2022 / Arad) – 2741
- România – Polonia 2-0 (21 noiembrie 2022 / Arad) – 1920
- România – Anglia 2-0 (12 octombrie 2023 / Bucureşti) – 1487